ህመምህ እንዳያገረሽብህ ኋላ መጥፎ ነው የሰው ጥላ ብለው ሲሉህ ሰምቼ ለወንድምነትህ ሳስቼ ልመክርህ ተነሳሁ በጥብቅ ከጥላቸው እንድትርቅ (ወለላዬ) 2 መጨበጫም የለው መቼም የኔ ጣጣ በሀገሬም አልኖር ካገሬም አልወጣ እዛ ስሆን እዚ ከዚ እዛ እያሰብኩኝ ማደሪያ የሌለው ከንቱ አሞራ ሆንኩኝ 3 ሳስርና ስፈታ ስስብ ስሸመቅቅ ብዙ ዘመን ኖርኩኝ ስዘዋወር ስለቅ ዘንድሮም ደርሶብኝ ይሄው መገላበጥ ልብስ መሃል ቆሜ መስያለሁ ሸቀጥ 4. የየኔሰው ስንብት ከዋካ ምነው ፈጣሪ አምላክ? ምነው የዓለም ቤዛ በድርብ ሰንሰለት፤ እየተገረፍን ስንገዛ ጠላት እንኳን፤ ባልፈጸመው ጭካኔ ሲሸነቁጠን ወያኔ ስቃይ፤ ሞታችንን ለዓለም ነግረን ሰሚ ጠፍቶ ዝም ሲለን ምነው አንተስ ጨከንክብን? ለምን ፊትህን አዞርክብን?